**Maribor, 17.2.2014**

**ZAPISNIK**

**2. redne seje ŠS MF UM, dne 17.02.2014**

Seja je potekala v torek, 17. februarja 2014 v 2. nastropju MF UM, v študentskih prostorih.

Prisotni povabljeni: Eva Nike Cvikl, prodekanja za študentska vprašanja na MF UM, Tadej Petek - sekretar MF UM, Tadej Horvat – predsednik 6. letnika, Nejc Bukovnik – predstavnik 6. letnika, Jure Terglav – predstavnik 5. letnika, Dobruška Černela – predsednica 4. letnika, Denis Sraka – predstavnik 4. letnika, Monika Marković – predsednica 3. letnika, Boštjan Muminović – predsednik 2. letnika, Tadej Petreski – predstavnik 2. letnika, Vid Delopst – predsednik 1. letnika, Anja Cestnik – predstavnica 1. letnika

Ostali prisotni: Brina Becner, Tomaž Primožič, Ines Kebler, Aleksander Arnuš, Lara Časar

Odsotni: Una Mršić – predsednica 5. letnika, Špela Pintar – predstavnica 3. letnika

**Dnevni red:**

**1. Potrditev dnevnega reda**

**2. Zapisniki**

**3. Habilitacija**

**4. Samoevalvacijsko poročilo KOK**

**5. Prošnja za sofinanciranje**

**6. Študentska problematika**

**7. Razno**

Seja se prične ob 12.00.

Ad. 1

Prodekanja pozdravi navzoče in predstavi dnevni red ter da na glasovanje naslednji sklep:

**Sklep 1:**

**Študentski svet MF UM soglaša z dnevnim redom 2. redne seje. (8 ZA/0 PROTI/O VZDRŽANIH)**

Ad. 2

Prodekanja prosi navzoče, da pregledajo zapisnik konstitutivne seje in podajo svoje mnenje.

**Sklep 2:**

**ŠS MF UM potrdi zapisnik 1. redne seje, 2. izredne seje ter 1, 2. in 3. korespondenčne seje. (11/0/0)**

Ad. 3

Prodekanja predstavi kandidata Branka Jerkoviča, dr.med., ki je vložil prvo vlogo za naziv asistent za predmetno področje Družinska medicina. Od leta 2008 do 2011 je kandidat že bil učitelj veščin. ŠS MF nima študentskih anket, saj gre za prvo izvolitev v naziv asistent.

**Sklep 3:**

**Študentski svet MF UM daje pozitivno mnenje o pedagoškem delu** **Branka Jerkoviča, dr. med., ki je vložil popolno vlogo za izvolitev v naziv asistent za predmetno področje „družinska medicina“. (10/0/0)**

Ad. 4

Prodekanja pove, da je na ŠS MF UM bil podan predlog za obravnavo in podajo mnenja o Samoevalvacijskem poročilu KOK MF UM. Prodekanja članom sveta predstavi ključne točke Samoevalvacijskega poročila. Med drugim bo medicinska fakulteta v letu 2014/2015 posodobila poslanstvo in vizijo MF, izdelan je bil prvi Akcijski načrt dela KOK MF UM. Ustanovljen je bil Alumni klub MF UM. Ta bo v prihodnje tudi spremljal diplomante MF UM, kar do sedaj še ni praksa. Prodekanja predstavi tudi druge točke poročila KOK MF UM.

Ob 12.24 se seji pridruži Nejc Bukovnik.

Tadej Horvat pove, da se na področju mobilnosti pojavljajo težave pri priznavanju izpitov, opravljenih v tujini, preko programa Erasmus. Dobruška Černela na področju mobilnosti tudi pove, da je 10 dnevni rok za interno prijavo na Erasmus prakso sorazmerno kratek. Prodekanja pove, da bi se morala vizija in poslanstvo MF UM predstaviti tudi študentom.

**Sklep 4:**

**Študentski svet MF UM soglaša s Samoevalvacijskim poročilom KOK MF UM. (11/0/0).**

Ad 5.

Prodekanja predstavi obseg sofinanciranja s strani ŠS UM za izvajanje projektov. Ob tem bi ŠS MF UM prosil poslovodni odbor MF UM za sofinanciranje v višini 5000 €. Sredstva bi se namenila za sofinanciranje športnih ekip na MF, nakup promocijskih materialov ter izvajanje informativnih dni in s tem promocija MF.

**Sklep 5:**

**ŠS MF UM prosi poslovodni odbor MF UM za sofinanciranje programa dela v višini 5000 €. (11/0/0)**

Ad. 6

Prodekanja predstavi mnenja dijakov o informativnih dnevih MF UM, ki so zelo pozitivna.

Predstavi se tudi problematiko slabih profesorjev na MF UM, s katerimi bo dekan imel razgovor. Monika Markovič izpostavi, da pri predmetu Klinična biokemija ni pravočasno bil sporočen datum 2. roka za kolokvij, prav tako pa so bili sporočeni rezultati 1. kolokvija le en dan pred izpitom. Seminarji se izvajajo v skupinah 10 študentov ali več, kar je preveliko. Z nosilcem predmeta bo dekan MF UM glede izvedbe tudi imel razgovor. Problem se je pojavil tudi pri predmetu radiologija, kjer so študenti nezadovoljni z izvedbo pedagoškega procesa, še posebej pa z izpitom, kjer so iz leta v leto slabe ocene. Problem se pojavlja tudi pri predmetu Patologija, kjer izpitna vprašanja niso v skladu z priporočeno literaturo. Med slabše ocenjenimi pedagoškimi delavci je tudi asistent Andrej Golle, dr.med., ki ima neprimeren odnos do študentov. Študenti imajo tudi težavo s dr. Vojkom Flisom, dr.med., ki ima neprimeren odnos do študentov, kolokvij iz srčno-žilne kirurgije pa temelji na vprašanjih, ki niso kirurške narave. Asistentka Dušanka Vidovič, dr. med., ima prav tako slab odnos do študentov.

Poskrbljeno mora biti za omarice ter garderobe, kjer študentje 6. letnikov nimajo primernih prostorov za preoblačenje pred kliničnimi vajami.

Prodekanja pove, da bo omenjeno študentsko problematiko nazorno predstavila na seju Senata MF UM.

Ad. 7

Študentje želijo, da bi se na kratko predstavilo uspešno delo ŠS MF UM pri izboljševanju študijskega procesa na MF UM. Ob tem se javi Jan Hansel, da bo pomagal pri izdelavi tega poročila. ŠS MF UM bo na predlog prodekanje do naslednje redne seje zbiral predloge za načrt dela Študentskega sveta MF UM.

Seja se zaključi ob 13.56.

Zapisal:

Tadej Petek
Sekretar ŠS MF UM

Predsedujoča:

Eva Nike Cvikl

Prodekanja za študentska vprašanja MF UM